РАННО ОЦЕНЯВАНЕ ЧРЕЗ СКРИНИНГ ТЕСТ ЗА ОПРЕДЕЛЯНЕ НА РИСК ОТ ВЪЗНИКВАНЕ НА ОБУЧИТЕЛНИ ЗАТРУДНЕНИЯ ПРИ ДЕЦА ОТ 3 ГОДИНИ ДО 3 ГОДИНИ И 6 МЕСЕЦА В ДГ №2 „ЗНАМЕ НА МИРА“

В периода септември-октомври, 2020г. в ДГ №2 „Знаме на Мира“ – гр. Балчик, с децата от 3 години до 3 години и 6 месеца бе проведен скрининг тест като част от дейностите от общата подкрепа.

Целта му бе да се оцени психическото развитие на детето към актуалния момент, като се установи при кои деца има забавяне в хода на развитието, да се определи областта, в която има риск от проблеми, да се определят областите, в които детето има по-добри постижения и неговите силни страни, да се ориентират педагогическите специалисти в последващите действия, както и да планират ресурсите, необходими в индивидуалната работа с децата.

Скриниг теста се основава на създадените Стандарти за развитие и учене в ранното детство (от раждането до три години) и натрупаната база от емпирични данни за постиженията на децата като съчетание на множество количествени и качествени методи, с които се получава информация за детето.

Съдържанието на тестовите батерии покрива основните аспекти на детското развитие и общият бал се получава от 5 субскали: пространствени предлози, продуктивна реч, емоции- ситуации, емоции – разпознаване, двигателно развитие, социално развитие.

Първоначално бе изготвен списък с децата, които подлежат на скрнинг, тоест са в интервала от 3 години до 3 години и половина в градината към месец септември - октомври.

На групови и индивидуални родителски срещи бе представен скрининг теста, неговата цел, цялостната процедура по прилагането му. Бяха раздадени информирано съгласие и родителски въпросници.

На учителите на децата бяха раздадени учителски въпросници.

Децата, които вече бяха адаптирани и бе представено родителско съгласие и учителски въпросник, бяха тестувани през деня в интервала 9.20 – 11.30 часа.

Обобщени резултати:

Общо по списък на тестуване подлежаха 5 деца от Iа група и 6 деца от Iб група. Две деца от Iа не можаха да преминат процедурата, тъй като така и не посетиха детска.

Две деца не успяха да преминат теста- при едното дете – от Iа група вероятната причина е езиковата бариера – детето е от ромски произход и не разбира и не говори български език. С другото дете – от Iб група експертът не успя да осъществи контакт, тъй като то по никакъв начин не реагираше на въпросите му.

В качеството ни на експерти, провели изследването насочихме родителите да осъществят контакт с педагогически специалисти, които да планират ресурсите, необходими в индивидуалната работа с децата.

При всички останали изследвани деца резултатите са в норма и отговарят на очакванията за тази възраст. Общ среден бал на тестваните деца – 87,65.

След приключването на процедурата бе отправена покана към всички родители, които желаят, да бъдат информирани за постиженията на децата от скрининг изследването.

Бе дадена и обратна връзка на учителите на децата по групи.

Изготвили: старши учител Светлана Лазарова

учител Деяна Бабенкова